Näkinsilta

Näkinsilta (tai Uusi Näkinsilta) on Helsingissä sijaitseva kevyen liikenteen silta, joka ylittää vilkasliikenteisen Sörnäisten rantatien. Se nousee Hakaniemen suunnalta Näkinkujan ja Miina Sillanpään kadun risteyksestä Merihaan betonikannelle. Silta on osa Kruunusillat-hanketta, ja se avattiin 20. kesäkuuta 2023.

Alkuperäinen Näkinsilta valmistui kesäkuussa 1975 ja se tunnettiin puhekielessä myös Huokausten siltana. Se oli käytössä helmikuuhun 2022 asti, jolloin sitä alettiin purkaa uuden Näkinsillan tieltä. Rakennustöiden aikana kevyttä liikennettä palveli väliaikainen silta.

Toisin kuin viereinen Hakaniemen silta, joka sai purkutuomion huonon kuntonsa vuoksi, vanha Näkinsilta päätettiin purkaa sen matalan alituskorkeuden vuoksi. Hämeentien uusien liikennejärjestelyjen myötä Sörnäisten rantatielle siirretään erikoiskuljetukset, ja uuden sillan 5,4 metrin alituskorkeus mahdollistaa tämän. Yhteen sillan tukipilareista on rakennettu lisäksi jätevesilinjan pumppaamo.

Kuvia

Lähteet

Aiheesta muualla 

Helsingin sillat
Kevyen liikenteen sillat
Hakaniemi
Palkkisillat